ธอส.ดึงเงินฝากจับลูกค้าสูงวัยจ่ายดอกเบี้ยสูง
ธอส.ออกเงินฝากประจำอาเสี่ย 24 เดือน รับดอกเบี้ย 1.85% เงินฝากเถ้าแก่ 24 เดือน รับดอกเบี้ย 1.875%
18 ส.ค. 2560

ธอส.ออกเงินฝากประจำอาเสี่ย 24 เดือน รับดอกเบี้ย 1.85% เงินฝากเถ้าแก่ 24 เดือน รับดอกเบี้ย 1.875%นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส.ได้เปิดตัว 2 ผลิตภัณฑ์เงินฝากใหม่ ประกอบด้วย "เงินฝากประจำอาเสี่ย" สำหรับผู้ที่มีอายุตั้งแต่ 55 ปีบริบูรณ์ถึงอายุก่อน 60 ปี หากเลือกฝาก 12 เดือน รับดอกเบี้ย 1.75% กรณีเลือกฝาก 24 เดือน รับดอกเบี้ย 1.85%นอกจากนี้ ยังมี "เงินฝากประจำเถ้าแก่" สำหรับผู้ที่มีอายุตั้งแต่ 60 ปีบริบูรณ์ขึ้นไป หากเลือกฝาก 12 เดือน รับดอกเบี้ย 1.775% กรณีเลือกฝาก 24 เดือน รับดอกเบี้ย 1.875%อย่างไรก็ตาม ผู้ที่เปิดบัญชีเงินฝากประจำอาเสี่ยหรือเงินฝากประจำเถ้าแก่ ธนาคารจะจ่ายดอกเบี้ยเงินฝากให้รายเดือน เพียงเปิดบัญชีเงินฝากครั้งแรกและฝากครั้งต่อไปขั้นต่ำ 1 หมื่นบาท และฝากเพิ่มได้โดยจำกัดวงเงินฝากสูงสุดต่อบัญชีไม่เกิน 100 ล้านบาท"แบบเงินฝากใหม่นี้ออกมาเพื่อเป็นการเพิ่มทางเลือกในการออมเงินให้แก่ประชาชนในกลุ่มผู้สูงวัยที่มีความต้องการเก็บออมสำหรับเตรียมไว้ใช้จ่ายในวัยหลังเกษียณ" นายฉัตรชัย กล่าว